**OD ROMANTIKE K REALIZMU**

**(1848-1899)**

V teh petdesetih letih ni nobena književna smer tako izrazita, da bi se obdobje imenovalo po njej. Glavna značilnost je počasno izginevanje romantičnih potez v vsebini in obliki literarnih del, hkrati pa se že začnejo uveljavljati težnje, ki jih povezujemo s pojmom realizma v svetovni književnosti. To pomeni, da se **slovenska književnost počasi približuje realizmu in ga doseže proti koncu stoletja.** Na začetku pa nadaljuje še romantiko, zato v tem obdobju govorijo kot o romantičnem in poetičnem realizmu.

1. ***Družbene razmere:***

V tem času smo bili Slovenci dokončno izoblikovani v narod. V tem času sta delovali dve politični stranki:

1. **staroslovenci**, ki so bili konservativci ( vodil jih je Janez Bleiweis, ki je bil tudi velik ljubitelj slovenske besede. Bil je tudi urednik Kmetijskih in rokodelskih novic).Ravnali so se po geslu: Vse za vero, dom, cesarja! Njihov politični program je zahteval da se bojujejo za enakopravnost narodov v Avstriji, za pravico uporabljanja slovenščine v uradih in šolah...
2. **mladoslovenc**i, ki so bili liberalno usmerjeni (vodil jih je Fran Levstik) in so izhajali iz programa **Zedinjena Slovenija**. Njegova osrednja zahteva je bila zedinjenje vseh slovenskih pokrajin v eno administrativno enoto, v njej naj bi Slovenci samo odločali o vseh pomembnih zadevah.

Kulturno in politično življenje na Slovenskem so tista leta zaznamovale t.i. **čitalnice** in **tabori**. Prva taka **ČITALNICA** je nastala v Trstu (1861), nato pa so se že istega leta odprle v Mariboru, Celju, Ljubljani. Čitalnice so bile oblike kulturnopolitičnega delovanja, poljudnoznanstvenega izobraževanja, glasbenega in gledališkega udejstvovanja. Prireditve v njih so imenovali **bsede**. Čitalnice pa niso uspele zajeti širših kmečkih množic. To je uspelo šele **TABOROM**, velikim ljudskim zborovanjem na prostem. Prvi je bil v Ljutomeru (1868), največji pa v Vižmarju pri Ljubljani.

Razvije se **časopisna dejavnost**. Kulturni **center Slovencev je bil Celovec.**

**L. 1858** začne v Celovcu izhajati **Slovenski** **glasnik**, čigar urednik je bil Anton Janežič.

**L. 1954** v Celovcu ustanovijo **Mohorjevo družbo** z namenom, da bi dostavila knjigo v vsako slovensko hišo.

V tem času sta začela izhajati še **Ljubljanski zvon**, ki se je razvil iz Stritarjevega Zvona in je izhajal do začetka druge svetovne vojne. Leta 1888 pa je začel izhajati katoliško usmerjeni **Dom in svet** in je omahnil šele na koncu druge svetovne vojne.

**Vajevci** so bili umetniška skupina dijakov, ki so v letu **1854/55 izdajali dijaški list VAJE.** V tej skupini so sodelovali: **Jenko, Manedlc, Zarnik, Tušek**...

**Leta 1899** izideta dve pomembni pesniški zbirki: Cankarjeva **Erotika** in Župančičeva **Čaša opojnosti** - od takrat dalje govorimo o **moderni** v slovenski literaturi.

Najznačilnejši predstavniki slovenskega literarnega obdobja med romantiko in realizmom so:

**Fran Levstik, Josip Jurčič, Simon Jenko, Josip Stritar, Janko Kersnik, Ivan Tavčar, Simon Gregorčič, Anton Aškerc.**