**SIMON JENKO**

**(1835 - 1869)**

**OBRAZI**

1. Je cikel **20 pesmi + uvodna**, ki jih je Jenko napisal **okoli leta 1860** (po Obujenkah). Naslov pomeni "slike" ali "podobe" iz življenja, predvsem pa iz narave. Obrazi so po Prešernovih sonetnih ciklih (Sonetje nesreče, Sonetni venec) eden najpomembnejših lirskih ciklov slovenske poezije.

Prva pesem (Vstala je narava) je neoštevilčena, gre za uvod v cikel. Sledi 20 oštevilčenih pesmi.

1. ***Tematika pesmi.***

Cikel obsega pesmi, v katerih se pojavljajo **domovinska, ljubezenska in bivanjska tematika.** Pesmi pa med seboj **povezuje motiv narave**, ki jo pesnik največkrat razume realistično.

**Sporočilo pesmi**: **V nasprotju z naravo je človekovo bivanje v svetu kratkotrajno in nično** (še vedno v osnovi romantično nasprotje med idealom in stvarnostjo, vendar je ideal potisnjen že v ozadje, v ospredje je stopila neuničljiva stvarnost).

1. ***Zgradba pesmi:***

Pesmi so kratke in jih sestavljajo **tri kitice**. Verz je **tristopični trohej**, ki se imenuje tudi **krakovjak** (verz poljske ljudske pesmi). Rima je **pretrgana.**

**- U / - U / - U**

TROHEJ 6 ZLOGOV

3 stopice

**UVODNI OBRAZ Vstala je narava** je neoštevilčen. Motiv pesmi je narava v gibanju, ki ga ni nihče povzročil, saj deluje po svojih zakonitostih in je samostojen, živ organizem. Vendar narava vendarle ni povsem samostojen in stvaren svet, saj so naravni pojavi le ogledalo, v katerem se odseva človekova notranjost (kar čuti on, čuti narava z njim).

**PETI OBRAZ Ko je sonce vstalo** je slika romantičnega razočaranja. Gre za spoznanje, da je narava samostojen organizem, mogočnejši in trajnejši od človeka.

**SEDMI OBARAZ Zelen mah obrašča** je obraz razočaranja nad minevanjem in izničenjem človekovega dela, narava pa je večna.

**DESETI OBRAZ Mlade hčere truplo** ima samo en motiv: podoba narave ob smrti človeka. Človek in narava sta v tem "obrazu" popolnoma odtujena. Gre za kontrast med človekovim trpljenjem in veselim razkošjem narave. narava je ob smrti človeka popolnoma brezbrižna, celo kruta.

1. ***Primerjava s Prešernovo liriko:***

Primerjamo jih lahko predvsem s **SONETI NESREČE**, ki razvijajo poglavitne Prešernove misli o svetu in življenju. Tudi Obrazi so sestavljeni tako, da posamezne pesmi predstavijo vodilne ideje Jenkovega življenjskega pojmovanja. Razlika je v izhodišču: za Prešerna je izvir človeške nesreče nasprotje me idealnimi težnjami in stvarnostjo. Pri Jenku gre bolj za spoznanje o tem, da je človek odvisen od narave, žrtev nadmočnih sil, pa tudi sam v sebi je razdvojen, zato je nujno nesrečen. Iz tega pa ga ne more rešiti niti smrt.